stanford-oval/wikipedia huggingface dataset:
Gonville and Caius College
John Caius

John Keys -niminen nuori mies aloitti opintonsa Gonville Hallissa vuonna 1529 ja jossakin vaiheessa collegessa ollessaan latinansi sukunimensä muotoon Caius. Vuonna 1539 John Caius lähti Cambridgesta Padovan yliopistoon opiskelemaan lääketiedettä. Muutaman vuoden päästä lääkäriksi valmistuttuaan hän palasi takaisin Englantiin, perusti vastaanoton Lontooseen ja vaurastui. Kuultuaan entisen opinahjonsa taloudellisesta ahdingosta John Caius ryhtyi pelastamaan collegea ja hankki kuningatar Marialta kuninkaallisen erioikeuden sen uudelleenperustamiseksi vuonna 1557. Tällöin college myös sai nykyisen kaksiosaisen nimensä Gonville and Caius College.[lähde? ]
John Caius piti symboliikasta ja rakennutti collegeen sen kolme porttia: Gate of Humility (suom. Nöyryyden portti), Gate of Virtue (suom. Hyveen portti) ja Gate of Honour (suom. Kunnian portti). Opiskelijat tulivat sisään collegeen Nöyryyden portista, kulkivat opiskeluaikanaan päivittäin Hyveen portin läpi ja poistuivat lopulta collegesta vastaanottamaan tutkintonsa Kunnian portin kautta. Tämä käytäntö on jatkunut nykypäivään asti. Caiuksesta tuli oman collegensa johtaja (engl. Master) vuonna 1559 ja hän jatkoi tässä virassa melkein kuolemaansa asti vuoteen 1573. John Caius on tiettävästi ainut Cambridgen collegen johtaja, joka on päätynyt henkilöksi William Shakespearen näytelmään: hän oli esikuvana Dr Caius -nimiselle eksentriselle hahmolle näytelmässä Windsorin iloiset rouvat.
Kuuluisia opettajia ja alumneja

Collegella on ollut useita merkittäviä jäseniä, oppilaita ja opettajia. Esimerkiksi nobelistit Francis Crick, Antony Hewish, John Hicks, Milton Friedman, Howard Florey, James Chadwick, Charles Sherrington ja Joseph E. Stiglitz ovat olleet läheisesti tekemisissä collegen kanssa. Muita tunnettuja collegen jäseniä ovat olleet lääkäri William Harvey, matemaatikko John Venn, kirjailija Alain de Botton, sinologi Joseph Needham, tilastotieteilijä-geneetikko Ronald Fisher ja anglikaaninen kirkonmies Titus Oates. Nykyiseen jäsenkuntaan kuuluu mm. fyysikko Stephen Hawking.
Aiheesta muualla

Kuvia tai muita tiedostoja aiheesta Gonville and Caius College Wikimedia Commonsissa
Cambridgen yliopiston colleget
Christ’s
Churchill
Clare
Clare Hall
Corpus Christi
Darwin
Downing
Emmanuel
Fitzwilliam
Girton
Gonville and Caius
Homerton
Hughes Hall
Jesus
King’s
Lucy Cavendish
Magdalene
Murray Edwards (New Hall)
Newnham
Pembroke
Peterhouse
Queens’
Robinson
St Catharine’s
St Edmund’s
St John’s
Selwyn
Sidney Sussex
Trinity
Trinity Hall
Wolfson
Gate of Honour, Gonville and Caius College.
Valko-Venäjän tasavaltalainen nuorisoliitto

Valko-Venäjän tasavaltalainen nuorisoliitto (ven. Белорусский республиканский союз молодежи, lyhenne БРСМ, BRSM), on nuorisojärjestö Valko-Venäjällä. Järjestön tavoitteena on lujittaa nuorison isänmaallisuutta ja iskostaa heidän mieliinsä oikeita eettisiä arvoja. Liiton jäsenet ovat 14-31 -vuotiaita.
Vuonna 2002 perustetun järjestön toimintaperiaate on hyvin samankaltainen kuin entisen Neuvostoliiton kommunistinen puolueen nuorisojärjestö Komsomolin. Nuorisoliittoa on syytetty simputuksesta ja tyhjistä lupauksista uusien jäsenten värväämiseen. Sitä pidetään yleisesti propagandavälineenä presidentti Aleksandr Lukašenkon hallinnon pönkittämiseksi.
Synty

Valko-Venäjän tasavaltalainen nuorisoliitto syntyi 6. syyskuuta vuonna 2002, kun kaksi silloista nuorisojärjestöä, Valko-Venäjän nuorisoliitto ja Valko-Venäjän isänmaallinen nuorisoliitto, yhdistettiin. Valko-Venäjän nuorisoliitto oli Komsomolin suora perinteen jatkaja. Yhdistämisen takana on Aleksandr Lukašenko, joka on toiminut nykyisessä virassaan maan johdossa vuodesta 1995 lähtien. Valko-Venäjän tasavaltalainen nuorisoliitto saa runsaasti tukea Valko-Venäjän hallinnolta, pääasiassa opetusministeriöltä ja presidentin taholta.
Tunnukset

BRSM:lla on kolme virallista tunnusta: tunnusmerkki (käytetään mm. rintaneuloissa), lippu ja huivi. Tunnusmerkki pohjautuu Komsomolin tunnukseen (lippu, jossa Leninin pää), mutta siinä on Valko-Venäjän tunnusvärit, vihreä ja punainen sekä kullanvärinen kirjainlyhenne БРСМ. Lippu noudattaa tunnusmerkin kanssa hyvin pitkälle samaa kaavaa. Jokaisella liiton jäsenellä on myös huivi, joka on väriltään punainen vihrein reunuksin.
Aiheesta muualla

Valko-Venäjän tasavaltalainen nuorisoliitto - viralliset sivut
Viralliset tunnukset (Arkistoitu – Internet Archive)
Gravenous Hour

| Gravenous Hour Katalepsy |
| --- | --- | --- |

Studioalbumin tiedot
 Äänitetty : Cosmos Studios
 Julkaistu: 27. toukokuuta 2016
 Formaatti: CD, LP
 Tyylilaji: brutaali death metal
 Kesto: 40.06
 Levy-yhtiö: Unique Leader
Katalepsyn muut julkaisut
| Autopsychosis 2013 | Gravenous Hour 2016 | Terra Mortuus Est 2020 |
Gravenous Hour on venäläisen brutaalin death metalin yhtyeen Katalepsyn kolmas studioalbumi. Se julkaistiin 27. toukokuuta 2016 levymerkillä Unique Leader.
Albumilta julkaistiin single ”Critical Black Mass”.
Kappaleet

In the Dark of Stars – 1.20 (Instrumentaali)
Blinded Sultan – 5.10
To the Lords of Nihil – 3.48
Critical Black Mass – 4.26
The Long Bright Darkness – 4.16
Monastery of Nothing – 4.14
After Omega – 3.48
Grave New World – 3.26
Ghoul Inquisiter – 3.48
Tephra – 3.42
In the River of Red – 2.08 (Instrumentaali)
Kokoonpano

Igor Filimontsev – laulu
Anton Garasiev – kitara
Dmitry – kitara
Anatoly Shishilov – basso
Evgeny Novikov – rummut
Kokoonpano > Tuotanto

W. Smerdulak – grafiikka
Arkady Navaho – äänittäjä, miksaaja, masteroija
Arvostelut

Angry Metal Guy:
Heavy Blog Is Heavy:
Metal Observer: 8.5/10
Aiheesta muualla

Gravenous Hour Discogsissa. (englanniksi)
Albumi Gravenous Hour Encyclopaedia Metallum -sivustolla (englanniksi)
iTunes
Vammaenergia

Vammaenergia tarkoittaa tapaturmassa ihmisen ihmisen rakenteita vahingoittavaa mekaanista voiman suuruutta. Vammaenergia voidaan luokitella joko suur- tai pienenergiseksi, tosin jako näiden välillä ei ole yksiselitteinen.
Suurienergiainen vamman hoito tulee tapahtua hyvät hoitomahdollisuudet omaavassa traumasairaalassa tai vastaavassa yksikkössä. Kaikissa yliopistosairaaloissa ja isoimmissa keskussairaaloissa on monivammapotilaille organisoitu mahdollisimman kattava hoito-ohjeisto ja hoitotiimi. Suomessa suurin traumasairaala on HYKSin Töölön sairaala, jossa tapaturma-asemalla toimii niin sanottu traumatiimi.
Aiheesta muualla

Traumatiimi Oulun yliopistosairaalassa: Vallineva, Mika (pdf) (Esitelmäkalvot) strhy.fi.  10.10.2007. Arkistoitu 5.3.2016. Viitattu 26.12.2008.
Glioblastooma

Glioblastooma (multiforme) on neljännen graduksen (asteikko 1–4) eli neljännen pahanlaatuisuusasteen astrosytooma. Se luetaan glioomiin eli aivojen tukisolukossa esiintyviin aivokasvaimiin. Sairauden kanssa voi elää keskimäärin yli vuoden; noin 25 % selviää kaksi vuotta ja jotkut kolmekin. Hoitamattomana sairaus on nopeasti tappava. Pitkäaikaista selviytymistä ei esiinny. Kyseessä on yleisin gliooma. Sen palliatiivisen hoitoon voi lukeutua leikkaus, sädehoitoa ja kemoterapiaa. Tavallisimmin glioblastooma ei kehity alemman graduksen astrosytoomasta, mutta tämäkin on mahdollista. Tauti esiintyy yleensä aivokuoren alaisessa valkeassa aineessa. Kyseessä on enimmäkseen aikuisten sairaus. Lapsilla sen kulkuun liittyy tavallista parempi ennuste.
Glioblastoomat kasvavat nopeasti ja leviävät aivoissa. Kuitenkin vain 0,44 %:ssa tapauksista syövän on raportoitu levinneen muualle elimistöön kallon ulkopuolelle. Näissä hyvin harvoissa tapauksissa etäpesäkkeitä on havaittu imusolmukkeissa (51 %), keuhkoissa ja keuhkopussissa (60 %), luustossa (31 %) ja maksassa (22 %).
Uruma

| Uruma (うるま市) |
| --- | --- |
 Katsurenin linna
 lippu:  Symboli
 Uruman sijainti Okinawan prefektuurissa
 Uruma
 Koordinaatit: 26°22′45″N, 127°51′27″E 
Valtio:  Japani
Alue:  Kyūshū, Ryūkyūsaaret
Prefektuuri:  Okinawan prefektuuri
Pinta-ala:  
 – Kokonaispinta-ala:  87,01 km²
Väkiluku (10/2019):  124 368
 – Väestötiheys:  1 429,4 as./km²
Symbolit:  
 – Puu:  Diospyros ferrea
 – Kukka:  Ixora chinensis
 – Kukkiva puu:  Hibiscus tiliaceus
 – Lintu   – Perhonen  – Kala   – Simpukka:  Chaan (okinawalainen kukko) Idea leuconoe Choerodon shoenleinii Cassis cornuta 
 
 https://www.city.uruma.lg.jp/ 
Infobox OKVirheellinen NIMI-arvo: 
Uruma (jap. うるま市, Uruma-shi) on Japanin kaupunki Okinawan saarella Okinawan prefektuurissa. Se sijaitsee Okinawan itärannikolla ja rajoittuu pohjoisessa Kinlahteen, etelässä Nakagusukunlahteen käsittäen näiden lahtien väliin jäävän Katsurenin niemimaan. Kaupunkiin kuuluu myös kahdeksan saarta, joista viisi on asuttuja: Hamahigajima, Henzajima, Miyagijima, Ikeijima ja Tsukenjima. Suurin osa saarista on liitetty manner-Okinawaan silloin ja pengertein. Urumassa on 124 368 asukasta (lokakuussa 2019) ja sen pinta-ala on 87,01 neliökilometriä.
Uruman kaupunki on hallinnollisena yksikkönä suhteellisen uusi: se perustettiin vuonna 2005 liittämällä yhteen Gushikawan ja Ishikawan kaupungit sekä Katsurenin ja Yonashiron maaseutukaupungit. Katsurenissa sijaitseva Katsurenin linna kukoisti 1300–1400-luvuilla voimakkaan Amawari-klaanin hallussa Japanin, Korean ja Kiinan kanssa käydyn kaupan ansiosta. Se valittiin vuonna 2000 Unescon maailmanperintöluetteloon osana kohdetta ”Gusukut ja muut Ryūkyū-kuningaskunnan omistukset”. Ishikawan kaupunkiin Yhdysvallat sijoitti vuorostaan toisen maailmansodan aikana ja sen jälkeen pakolaisleirejä ja Okinawan väliaikaisen paikallishallinnon, jonka avulla saaren siviilielämä ja talous alkoivat jälleen kehittyä sodan jälkeen.
Maatalous tuottaa Urumassa muun muassa vihanneksia, teetä ja sokeriruokoa, karjatalous sian- ja naudanlihaa. Rannikkoalueille on sijoittunut elintarvike-, metalli-, tekstiili-, rakennustarvike- ja puolijohdeteollisuutta, Henzan saarelle öljyterminaali. Katsurenin linnan lisäksi kaupungin nähtävyyksiin kuuluvat luultavasti 1300-luvulla rakennettu Agenan linna, Ihan linna ja esihistoriallinen Ihan raakkutunkio. Kaupunki tunnetaan myös eisā-tanssiperinteestään ja okinawalaisista härkätaisteluista (tōgyū). Siellä sijaitseekin saaren suurin härkätaisteluareena.
Kuvia

Näkymä Ikein saarelle
Kaichū-dōro-pengertie
Kanekun hiekkaranta Hamahigan saarella
Aiheesta muualla

Kuvia tai muita tiedostoja aiheesta Uruma Wikimedia Commonsissa
Kaupungin internetsivut (japaniksi)
HD 74156

| HD 74156> Fyysiset ominaisuudet |
| --- | --- |
Näennäinen kirkkaus:  +7,62 mv
Absoluuttinen kirkkaus:  +3,57 Mv
Valovoima:  2,96 aurinkoa
Spektriluokka:  G0
Lämpötila:  6039 K
Massa:  1,24 ± 0,04 M☉
Säde:  1,58 R☉
Pyörimisnopeus:  4,02 km/s
Metallipitoisuus:  +0,13
Ikä:  7,38 miljardia vuotta
Astrometriset ominaisuudet
Tähdistö:  Vesikäärme
Rektaskensio (J2000):  08h 42m 25,1222s
Deklinaatio (J2000):  +04° 34′ 41,151″
Etäisyys:  210,6 valovuotta, 64,56 parsekia
Parallaksi:  15,49 ± 1,10 mas
Ominaisliike:  RA: 24,96  dekl: -200,48 mas/v
 Näkyy leveysasteiden 90° N  ja 86° S välillä. 
HD 74156 on keltainen kääpiötähti Vesikäärmeen tähdistössä 210,6 valovuoden päässä Maasta. Sitä kiertää kolme planeettaa. Tähdellä on 24 % enemmän massaa, se on 58 % suurempi ja sen valovoima on 2,96 kertaa suurempi kuin Auringon. Huomattavaa on myös korkea rautapitoisuus.
Aurinkokunta

Vuonna 2001 tähdeltä löydettiin kaksi jättiläisplaneettaa. HD 74156 b kiertää tähteä lähempänä kuin Merkurius Aurinkoa. Vuonna 2007 löydettiin b:n ja c:n välistä planeetta, jonka massaksi arvioitiin 0,4 Jupiterin massaa. Löytö on kuitenkin kyseenalaistettu, koska se saattaa johtua mittausvirheestä.
| Planeetta (tähdestä lukien) | Massa (MJ) | Kiertoaika (d) | Etäisyys (AU) | Eksentrisyys (radan soikeus) |
| --- | --- | --- | --- | --- |
|  b  | > 1,88 ± 0,03 | 51,65 ± 0,01 | 0,294 | 0,64 ± 0,01   |
|  c  | > 8,03 ± 0,12 | 2476 ± 8,7 | 3,85 | 0,43 ± 0,01 |
Vanhanselkä

| Vanhanselkä |
| --- | --- |
 Vanhanselkä kuvassa Kouhinsalon takana.
Valtiot:   Suomi
Paikkakunta:  Jyväskylä (Korpilahti), Jämsä
Koordinaatit:  61°53′26″N, 25°32′30″E
Mittaustietoja
 fiVanhanselkä 
Vanhanselkä on yksi Päijänteen suurimmista selistä. Se sijaitsee enimmäkseen Jyväskylän Korpilahdella, osin Jämsässä. Sen reunaosia ovat Vihkimäpohja lännessä, Otava pohjoisessa ja Mokka etelässä. Osassa kartoista selän nimi on muodossa Vanhaselkä, mutta muotoa Vanhanselkä pidetään parempana.
Urumi (1945)

| Urumi |
| --- | --- |
 Urumi

Aluksen vaiheet
Rakentaja:  Uraga Dock Company
Laskettu vesille:  26. toukokuuta 1945
Palveluskäyttöön:  ei
Loppuvaihe:  romutettu 1946
Tekniset tiedot
Uppouma:  940 t (standardi) 1 004 t (kuormattu)
Pituus:  77,5 m (vesiraja) 78,8 m (kokonaispituus)
Leveys:  9,1 m
Syväys:  3,06 m
Koneteho:  4 200 bhp
Nopeus:  19,5 solmua
Miehistöä:  noin 150
Aseistus
Aseistus:  3 × 12 cm/45 tykkiä 6 × 25 mm tyyppi 96 120 × syvyyspommia
Urumi oli keisarillisen Japanin laivaston Ukuru-luokan saattaja toisessa maailmansodassa.
Valmistus

Alus tilattiin vuoden 1943 hankinnoissa Uraga Dock Companyltä. Se laskettiin vesille 26. toukokuuta 1945 ja ei koskaan otettu palvelukseen.
Palvelus

Alus romutettiin 1946.
Greg Scott

| Greg Scott |
| --- | --- |

Henkilötiedot
Syntynyt: 3. kesäkuuta 1988 (ikä 36) Victoria, BC, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  183 cm
Paino:  87 kg
Seura
Seura:  Brynäs IF
Sarja:  SHL
Pelinumero:  41
Pelaajaura
Pääsarjaura:  2013–
Aik. seurat:  Toronto Marlies (AHL) Reading Royals (ECHL) TsSKA Moskova (KHL)
Greg Scott (s. 3. kesäkuuta 1988 Victoria, Brittiläinen Kolumbia, Kanada) on kanadalainen jääkiekkoilija, joka pelaa Ruotsin SHL-liigan Brynäs IF:ssä. Hän toimii joukkueen varakapteenina. Scott on pelipaikaltaan keskushyökkääjä, mutta hän osaa pelata myös laidassa. Scott laukoo oikealta.
Ura > Maajoukkueura

Scott edusti Kanadaa Deutschland Cupissa vuonna 2016 ja Sochi Hockey Openissa vuonna 2017.
Giuseppe Mascara

| 0 | 1 | 2 |
| --- | --- | --- |

Henkilötiedot
Syntymäaika: 22. elokuuta 1979 (ikä 45)
Syntymäpaikka: Caltagirone, Sisilia, Italia
Pelipaikka: hyökkääjä
Pituus: 173 senttimetriä
Lempinimi: Mascarinho
Junioriseurat
1994–1995: Comiso
Seurat
| Vuodet | Seura | O (M) |
| 1995–1997 1997–2000 2000–2001 2001 2001–2003 2002–2003 2003–2011 2004–2005 2011 2012 2012–2013 2013–2014 2014–2015 2016 | Ragusa Battipagliese Avellino Salernitana Palermo → Genoa (laina) Catania → Perugia (laina) Napoli Novara Al Nasr Pescara Siracusa Gela | 29 (5) 48 (10) 29 (16) 1 (1) 38 (8) 13 (2) 185 (57) 37 (4) 2 (0) |
Maajoukkue
| 2009 | Italia | 1 (0) |
 Seurajoukkueuran tilastot kattavat vain kansalliset sarjat, päivitetty 20. maaliskuuta 2011.  Maajoukkueuran tilastot päivitetty 7. syyskuuta 2024.
Giuseppe Mascara (s. 22. elokuuta 1979 Caltagirone, Sisilia) on italialainen jalkapalloilija, pelipaikaltaan hyökkääjä. Hän on pituudeltaan 172-senttimetrinen. Hän lopetti pelaajauransa vuonna 2016. Hän pelasi kotimaansa lisäksi yhden kauden Yhdistyneissä arabiemiraateissa.
Mascara edusti Serie A:ssa Cataniaa kausina 2006–2011, Napolia vuonna 2011 ja Novaraa alkuvuonna 2012. Hän pelasi Serie A:ssa kaikkiaan 185 ottelua, joissa hän teki 36 maalia. Hänen muita seurojaan Italian alemmilla sarjatasoilla olivat Ragusa, Battipagliese, Avellino, Salernitana, Palermo, Genoa, Perugia, Pescara, Siracusa ja Gela. Hän pelasi Serie B:ssä 193 ottelua, joissa hän teki 46 maalia. Arabiemiraateissa hän pelasi 22 liigaottelua ja teki niissä 13 maalia.
Mascara pelasi Italian maajoukkueessa yhden ottelun, kesäkuussa 2009 ystävyysottelun Pohjois-Irlantia vastaan.
Golgotha

| Golgotha W> A.S.P. |
| --- | --- | --- |

Studioalbumin tiedot
 Äänitetty : 2014
 Julkaistu: 9. lokakuuta 2015
 Tuottaja(t): Blackie Lawless
 Tyylilaji: heavy metal
 Kesto: 55.00
 Levy-yhtiö: Napalm
Listasijoitukset
  Suomen virallinen lista: 13.
W.A.S.P.:n muut julkaisut
| Babylon 2009 | Golgotha 2015 | Re-Idolized 2018 |
Golgotha on heavy metal -yhtye W.A.S.P.:in viidestoista studioalbumi. Se julkaistiin 2. lokakuuta 2015 Napalm Records -merkillä.
Albumi nousi Suomen virallisen listan sijalle 13.
Lauluille "Scream" ja "Golgotha" tehtiin viralliset lyriikkavideot.
Albumin avauslaulusta "Scream" julkaistiin 21. syyskuuta 2018 rajoitettu ja käsin numeroitu 500 kappaleen LP-painos, joka myytiin Napalm Recordsin verkkokaupassa loppuun alle kolmessa vuorokaudessa.
Kappaleet

Scream – 4.55
Last Runaway – 5.20
Shotgun – 6.08
Miss You – 7.42
Fallen Under – 4.57
Slaves of the New World Order – 7.45
Eyes of My Maker – 5.01
Hero of the World – 4.52
Golgotha – 7.37
Shotgun (Alternative) – 5.02 (Japanin bonuskappale)
Kokoonpano

Blackie Lawless – laulu, kitara, koskettimet
Doug Blair – soolokitara, taustalaulu
Mike Duda – basso
+
Mike Dupke – rummut
Arvostelut

Blabbermouth: 8.5/10
Imperiumi.net:
Kaaoszine.fi: 7+/10
Metalliluola: 7.5/10
Soundi:
Aiheesta muualla

Golgotha discogs.com -sivustolla
Albumi Golgotha Encyclopaedia Metallum -sivustolla (englanniksi)
W.A.S.P.
| --- | --- |
Studioalbumit:   W.A.S.P.  The Last Command  Inside the Electric Circus  The Headless Children  The Crimson Idol  Still Not Black Enough  Kill Fuck Die  Helldorado  Unholy Terror  Dying for the World  Neon God: Part I The Rise  Neon God: Part II The Demise  Dominator  Babylon  Golgotha 
Livealbumit:   Live...In the Raw  Double Live Assassins  The Sting  Live...Animal  Live in Japan 1986 
Kokoelmat:   First Blood Last Cuts  The Best of the Best: 1984-2000, Vol. 1  The Best Of The Best  The 7 Savage: 1984-1992
Vanhapoika

| --- | --- |
:  Määritelmä: vanhempi mies, joka ei ole ikinä ollut naimisissa
: Wikipediassa ei ole artikkelia otsikolla Vanhapoika, koska aiheesta ei voi kirjoittaa kuin sanakirjamääritelmän verran. Katso vanhapoika kuitenkin Wikisanakirjasta, vapaasta sanakirjasta.
Giuseppe Lagumina

Giuseppe Lagumina (20. toukokuuta 1855 Palermo – 5. toukokuuta 1931) oli italialainen roomalaiskatolinen arkkipiispa. Hänet nimitettiin Palermon arkkihiippakunnan vihkipiispaksi ja Samoksen titulaaripiispaksi 16. joulukuuta 1920. Piispaksi konsekroinnin suoritti 26. joulukuuta Alessandro Lualdi, jota avustivat Antonio Augusto Intreccialagli ja Bartolomeo Maria Lagumina.
Lagumina erosi tehtävistään vihkipiispana 15. heinäkuuta 1929. Samana päivänä hän sai nimityksen Carpathuksen titulaariarkkipiispaksi.
Vammaishiihto talviolympialaisissa 1988

Vammaismaastohiihto
Vammaisalppihiihto
Vammaishiihto järjestettiin näytöslajina vuoden 1988 talviolympialaisissa 17. ja 21. helmikuuta Calgaryssä, Kanadassa. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa, mutta alppihiihto ja maastohiihto ovat olleet mukana kaikissa paralympialaisissa. Tapahtumia oli neljä, joista kaksi oli miehille ja kaksi naisille. Maastohiihdossa jokaisella kilpailijalla oli oma oppaansa.
Tulokset

| Tapahtuma | Ensimmäinen | Toinen | Kolmas |
| --- | --- | --- | --- |
| Miesten suurpujottelu Yhden jalan amputaatio polven yläpuolelta |  Länsi-Saksa Alexander Spitz |  Yhdysvallat Greg Mannino |  Sveitsi Fritz Berger |
| Miesten 5 km maastohiihto sokeille |  Norja Hans Anton Aalien A. Homb (Opas) |  Ruotsi Ake Petterson R. Stridh (Opas) |  Norja Asmund Tveit K. Ulvang (Opas) |
| Naisten suurpujottelu Yhden jalan amputaatio polven yläpuolelta |  Yhdysvallat Diana Golden |  Yhdysvallat Cathy Gentile |  Yhdysvallat Martha Hill |
| Naisten 5 km maastohiihto sokeille |  Itävalta Veronika Preining S. Haberl (Opas) |  Suomi Kirsti Pennanen Viljaharju (Opas) |  Itävalta Margret Heger M. Pucher (Opas) |
Giuseppe Lazzarotto

Giuseppe Lazzarotto (s. 24. toukokuuta 1942) on italialainen roomalaiskatolinen arkkipiispa ja kirkkonsa diplomaatti. Hänet vihki papiksi Padovan hiippakuntaan Girolamo Bartolomeo Bortignon 1. huhtikuuta 1967. Hänet nimitettiin Numanan titulaariarkkipiispaksi sekä apostoliseksi nuntiukseksi Jordaniaan ja Irakiin 23. heinäkuuta 1994. Piispaksi vihkiminen seurasi 7. lokakuuta. Pääkonsekraattorina toimi Angelo Sodano, jota avustivat Miroslav Stefan Marusyn ja Antonio Mattiazzo.
Lazzarotto sai 11. marraskuuta 2000 nimityksen apostoliseksi nuntiukseksi Irlantiin ja 22. joulukuuta 2007 Australiaan.
Glas

Glas on ranskalaisen filosofin Jacques Derridan vuonna 1974 julkaistu kirja. Se on Derridan laajin Georg Wilhelm Friedrich Hegeliä ja hänen filosofiaansa käsittelevä teos. Glas on jaettu kahteen palstaan, joista oikeanpuoleinen keskittyy Jean Genet’n ja vasen Hegelin tarkasteluun. Palstat eivät jatku tasaisesti vaan katkeilevat, sijoittuvat toistensa sisään ja sisällöllisesti kommentoivat toisiaan. Kirjassa esiintyy myös paljon eri fonteilla kirjoitettuja lainauksia, jotka eivät sijoitu kumpaankaan palstaan. Pääteksti ei käsittele lainauksia millään suoralla tavalla, kuten tavallisissa kommentaareissa. Tästä syystä lukija ei tiedä missä järjestyksessä tekstin eri osat tulisi lukea.
Vaikka teoksen pääpaino on Hegelin ja Genet'n tarkastelussa, siinä käsitellään myös lukuisia muita aiheita, kuten Ferdinand de Saussuren semiologiaa.
Aiheesta muualla

Otteita ranskankielisestä alkuperäistekstistä
Gina Rodriguez

| Gina Rodriguez |
| --- | --- |
 Gina Rodriguez vuonna 2014.
Henkilötiedot
Syntynyt: 30. heinäkuuta 1984 (ikä 40) Chicago, Illinois, Yhdysvallat
Ammatti:  näyttelijä
Näyttelijä
Aktiivisena:  2005–
Merkittävät roolit:  Jane Villanueva   (Jane the Virgin)
Palkinnot
 Parhaan naispääosan Golden Globe musikaali- tai komediasarjassa   2015 Jane the Virgin 
Aiheesta muualla
hereisgina.com
IMDb 
Elonet
Gina Rodriguez (s. 30. heinäkuuta 1984 Chicago, Illinois, Yhdysvallat) on yhdysvaltalainen näyttelijä. Hänet tunnetaan muun muassa roolistaan elokuvassa Filly Brown sekä rooleistaan televisiosarjoissa Kauniit ja rohkeat ja Jane the Virgin, josta Rodriguez sai parhaan naispääosan Golden Globe -palkinnon musikaali- tai komediasarjasta vuonna 2015.
Nuoruus

Rodriguez syntyi Chicagossa Illinoisin osavaltiossa. Hänen vanhempansa Genaro ja Magali Rodriguez ovat puertoricolaisia. Hän on nuorin kolmesta sisaruksesta. Hän kasvoi eräässä Chicagon naapurustossa ja harrasti salsatanssia 17-vuotiaaksi asti. Rodriguez kävi New Yorkin yliopiston taidepuolta ja teki eri teatteriesiintymisiä ennen televisioroolejaan. Hän esitti muun muassa Frida Kahlon roolin näytelmässä The Last Moments in the Life of Frida Kahlo.
Ura

Rodriguez sai Beverlyn roolin saippuasarjassa Kauniit ja rohkeat vuonna 2011. Hän esiintyi myös musikaalielokuvassa Go for It! ja elokuvassa Filly Brown, jonka roolista hän sai Imagen-palkinnon. Rodriguez paljasti vuoden 2013 haastattelussa, että hänelle tarjottiin roolia sarjassa Devious Maids, mutta hän oli kieltäytynyt tarjouksesta. Samana vuonna hän näytteli elokuvassa Sleeping with the Fishes.
Rodriguez esiintyy Jane Villanuevan pääroolissa televisiosarjassa Jane the Virgin. Hän sai roolistaan Golden Globe -palkinnon vuoden 2015 parhaasta naispääosasta musikaali- tai komediasarjassa oltuaan ehdokkaana kategoriassa edellisenä vuonna. Hän isännöi vuoden 2015 Teen Choice -palkintogaalaa yhdessä Ludacrisin ja Josh Peckin kanssa. Vuonna 2016 Rodriguez esiintyy elokuvassa Sticky Notes.